Jaume Jover era forner de professió i tenia un obrador al carrer de Gavatxons de Terrassa, on vivia. Va arribar a ser regidor i tinent d'alcalde de l'Ajuntament de Terrassa. Va morir, el 22 de juliol de 1872, amb 46 anys, després d'haver participat, al costat de Valentí Alagorda i Masen, en la victòria de la vila de Terrassa sobre les tropes carlines, enfrontant-se a una partida de 600 carlins dirigits per Joan Castells i Rossell, durant la Tercera Guerra Carlina. El balanç de l'atac carlí rebutjat fou d'una desena de morts. Des d'aleshores, Jaume Jover va ser considerat un heroi per haver mort defensant la vila.